Nersornaat

Nersornaat er Grønlands hjemmestyres fortjenstmedalje. Navnet Nersornaat betyr «fortjent».Stevnsborg 2005, s. 724. Medaljen ble innstiftet 1. mai 1989 i forbindelse med tiårsjubileet for hjemmestyret.Lars Stevnsborg Kongeriget Danmarks ordener, medaljer og hæderstegn. Kongeriget Islands ordener og medaljer, Syddansk Universitetsforlag, 2005, s. 721. Nersornaat er Grønlands fremste utmerkelse. Den tildeles i to valører, gull og sølv, for fortjenstfull innsats for Grønland innenfor samfunnsgagnlig virke, næringsliv, kunst, vitenskap eller på andre områder. Både grønlendinger og utlendinger kan tildeles fortjenstmedaljen. Medaljen tildeles etter beslutning av formannskapet i Landstinget.

Utforming
Medaljen består av en medaljong med motiv av en isbjørn, Grønlands riksvåpen. Under isbjørnen står innskriften «Kalaallit Nunaat», landets navn på grønlandsk. Baksiden er prydet av en arktisk valmue sammen med innskriften «Nersornaat» i en bue over. Medaljen er formgitt av Jens Rosing. Til de første medaljene ble det benyttet sølv fra gruven i Maarmorilik. 

Medaljebåndet for Nersornaat er rødt og hvitt og har sirkelen delt i de motsatte farger, slik som i Grønlands flagg. Båndet er tegnet av Poul Ohm Hieronymussen. 

Tildeling
Nersornaat kan tildeles både grønlendinger og utlendinger. Det deles ut et variabelt antall fortjenstmedalje hvert år. Nersornaat i gull er tildelt en rekke ledende grønlandske politikere og også sentrale danske politikere.

 Referanser 

 Kilder 
Kirsten Berth: «Grønlands nyindstiftede fortjenstmedalje», Nordisk Numismatisk Unions Medlemsblad, nr. 7, 1989, s. 149.
Lars Stevnsborg: Kongeriget Danmarks ordener, medaljer og hederstegn. Kongeriget Islands ordener og medaljer, Syddansk Universitetsforlag, 2005, s 721–724.

 Eksterne lenker 
 Nersornaat , fra Inatsisartut, Grønlands landsting


Kategori:Grønlands samfunn
Kategori:Utmerkelser
Kategori:Utmerkelser etablert i 1989